Kedves Kertészkedő!
A kecskerágó szaporítási ideje nyár közepe. Ekkorra a fiatal hajtások 'beérnek', a hajtás kicsit kemény, fás lesz. Vágjon 5 cm-es darabokat a növényről, a dugvány legfelső levélpárját hagyja meg, a többi levelet éles késsel távolítsa el.
A dugvány alsó végét mártsa pár mm mélyen gyökeresedést elősegítő hormonba (INCIT-2, vagy INCIT-5), majd helyezze a dugványokat nedves tőzeg, sóder, vagy kókuszrost közegbe, párás körülmények közé (fólia takarás). Gyökeresedés (1-2 hónap) után óvatosan ültesse át kisebb cserépbe, és a télen tartsa védett körülmények között!
Sikeres telelés után következő évben végleges helyére ültethető.
Nyári félfás dugványozás 1x1 - képekben